**Fairchild Semiconductor** on vuonna 1957 perustettu yhdysvaltalainen puolijohdeteollisuuden yritys. Yritys perustettiin aluksi nimellä **Fairchild Camera and Instrument Corporation**.

Yritys on yhdessä Texas Instrumentsin kanssa merkittävä mikropiirien kehityksen vaikuttajista. Yrityksen perustajat rahoittivat myöhemmin useita alan yrityksiä. Vaikka Fairchildin arvo ei ylittänyt 2,5 miljardia dollaria siitä seuranneiden muiden yritysten arvoksi on arvioitu yli kaksi triljoonaa dollaria.

Vuonna 1968 julkaistu artikkeli jäljitti 15 piilaakson yritystä Fairchildiin ja vuonna 1986 jo 125 yrityksen "sukupuu" johti Fairchildiin.

Historia
--------

Yrityksen perustivat Gordon Moore, Robert Noyce, Julius Blank, Victor Grinich, Jean Hoerni, Eugene Kleiner, Jay Last ja Sheldon Roberts.
Yrityksen perustajat lähtivät Shockley Semiconductorilta tyytymättöminä yrityksen johtamistapaan. Työntekijät myös halusivat keskittyä enemmän transistoriteknologiaan kuin William Shockleyn kehittämiin nelikerroksisiin PNPN-diodeihin. Arthur Rock auttoi perustajia keräämään 1,38 miljoonaa dollaria ja tutkimuskeskus Palo Altossa varustettiin viidessä kuukaudessa.

Yrityksen perustaminen ajoittui suosiolliseen aikaan, jolloin Yhdysvaltain armeija pyrki pienentämään ja parantamaan luotettavuutta ilmailussa käytettävään elektroniikkaan. Fairchildin perustajat arvioivat uuden tyyppisen transistorin vastaavan näihin tarpeisiin. Uusien transistorien myötä yritys kasvoi nopeasti liikevaihdossa, työntekijöiden määrässä sekä vaikutuksessa paikallisesti. Vuoden 1961 loppuun mennessä yritys oli merkittävä valmistaja.

Yhtiö kehitti uuden tyyppisen transistorin ja valmistustekniikkaa pian perustamisen jälkeen.
Yhtiö kehitti transistoriteknologian CDC 6600 -tietokoneeseen.
Yhtiö oli varhainen mikropiirin kehittäjä, joka kehitti käytännöllisen integroidun piirin Geoffrey Dummerin idean ja Jack Kilbyn prototyypin jälkeen.

Yritys vaikutti myös CMOS-tekniikan kehitykseen. Gordon Mooren vuonna 1965 kirjoittama artikkeli on tullut tunnetuksi Mooren lakina.

1960-luvun loppuun mennessä yhtiöstä oli tullut 150 miljoonan dollarin yritys jossa oli 30 000 työntekijää. Tilanne kuitenkin heikentyi tämän jälkeen osittain useiden virheiden ja haaskattujen tilaisuuksien johdosta. Lokakuussa 1967 yhtiö menetti markkinaosuutta Texas Instrumentsille ja tämän jälkeen Moore ja Noyce lähtivät perustamaan Intelin sekä monet muut perustajista olivat jo lähteneet. Vuonna 1968 yhtiön johtoon tuli Motorolalta johtajia, joiden alaisuudessa yhtiö panosti uusiin tekniikoihin kuten CCD-kuvakennoihin.

Yhtiö kehitti Fairchild F8 -mikroprosessorin, jota käytettiin Fairchild Channel F pelikonsolissa.

Lähteet
-------

1. 1 2  Fairchild Semiconductor Corporation ENCYCLOPÆDIA BRITANNICA. Viitattu 7.8.2017.
2. 1 2  1959: Practical Monolithic Integrated Circuit Concept Patented *computerhistory.org*. Viitattu 23.10.2021. (englanniksi)
3. ↑  Rhett Morris: The First Trillion-Dollar Startup Techcrunch. Viitattu 5.6.2019. (englanniksi)
4. ↑  David Laws: Fairchild, Fairchildren, and the Family Tree of Silicon Valley *computerhistory.org*.  20.12.2016. Viitattu 25.10.2021. (englanniksi)
5. 1 2 3 4 5 6 7 8 9 10 11 12 13 14  David Laws: Fairchild Semiconductor: The 60th Anniversary of a Silicon Valley Legend *computerhistory.org*.  19.9.2017. Viitattu 16.7.2022. (englanniksi)
6. 1 2  1956: Silicon Comes to Silicon Valley Computer History Museum. Viitattu 7.8.2017. (englanniksi)
7. ↑  1958: Silicon Mesa Transistors Enter Commercial Production *computerhistory.org*. Viitattu 24.10.2021. (englanniksi)
8. ↑  1959: Invention of the "Planar" Manufacturing Process *computerhistory.org*. Viitattu 24.10.2021. (englanniksi)
9. ↑  1961: Silicon Transistor Exceeds Germanium Speed Computer History Museum. Viitattu 16.8.2017.
10. ↑  1963: Complementary MOS Circuit Configuration is Invented *computerhistory.org*. Viitattu 23.10.2021. (englanniksi)
11. ↑  CPU of the Day: Fairchild F8 Microprocessor CPUShack. Viitattu 15.9.2017.

Aiheesta muualla
----------------

* Robery Noyce and Fairchild Semiconductor, 1957–1968 (Arkistoitu – Internet Archive) (PDF) (englanniksi)